ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
17 ส.ค. 2558

สรุปตลาดภาคเช้า  
ตลาดภาคเช้าปิดปรับตัวเพิ่มขึ้น ดีกว่าตลาดรอบบ้าน แม้ว่าจะได้รับแรงกดดันจากแรงขายในกลุ่มพลังงาน และการปรับประมาณการ GDP ปี 58 ลงจากสศช ปิดตลาดภาคเช้าดัชนีเปลี่ยนแปลง +2.74 จุด มาที่ระดับ 1,416.66 จุด ด้วยมูลค่าการซื้อขายที่ระดับ 1.7 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มทรงตัวในภาคบ่าย จากภาพรวมที่ขาดปัจจัยที่โดดเด่น พร้อมความกังวลต่อการปรับประมาณการกำไรรวมของดัชนีหลังการรายงานงบไตรมาส 2 และการปรับประมาณการ GDP ปี 58 ของไทยลงอีกครั้งจากเดิมที่ 3-4% มาที่ 2.7-3.2%
 
วิเคราะห์ทางเทคนิค
TVT   ราคาปิด 2.56 บาท
แนวรับ 2.54 บาท           แนวต้าน 2.64, 2.74 บาท
แนว cut loss หากใกล้จะหลุด 2.48 บาท
กราฟ TVT กลับมาดีดตัวขึ้น หลังจากหลุดกรอบแนว  Minor up trend line โดยพยายามที่จะดึงกลับไปยังกรอบการการไต่ขึ้นเดิมให้ได้  โดยจะต้องผ่าน 2.64 บาทให้ได้จึงจะดีดตัวขึ้นได้แรง  ขณะที่ RSI ส่งสัญญาณซื้ออีกครั้งหนึ่ง  เราคาดว่ากราฟมีโอกาสปรับตัวขึ้นกลับไปยังแนว up trend เดิมไม่ยาก แนะนำซื้อ และซื้อเพิ่มเมื่อผ่าน 2.64 บาท
 
เด็กแนว
NCH  ผลประกอบการของ NCH แจ้งออกมาเพิ่มขึ้น 41%  ถือว่าน่าพอใจ กับภาวะเศรษฐกิจชะลอตัวอย่างนี้ และมีแนวโน้มในครึ่งหลังยอดการโอนจะยังคงดีต่อเนื่องทั้งโครงการบ้านฟ้า โครงการเนเชอเรซ่า ทั้งนี้เพราะโซนของโครงการต่างๆ นั้นบริษัทเป็นผู้นำในราคาบ้านที่ไม่สูงนัก จึงเป็นที่ต้องการของผู้บริโภคในระดับกลางถึงล่างที่ยังมีสัดส่วนความต้องการสูง และเลือกซื้อจากเจ้าของโครงการที่มีชื่อเสียง จึงทำให้ฐานของราคาได้บริษัทกลับมาเติบโตขึ้น   ในปี 58 นี้ดูจากตัวเลขแล้วน่าจะมีกำไรทุบสถิติที่เคยมีมาของบริษัทก็ว่าได้ คาดหมายกำไรเฉียด 200 ล้านบาท ถือว่าทำได้เยี่ยมยอดตั้งแต่ตั้งบริษัทมา  ด้านราคาหุ้นที่เคยนิ่งๆ เมื่อหลายปีก่อน เริ่มมีการเหวี่ยงตัวแรงขึ้น และนักลงทุนก็สามารถเข้าไปจับรอบการเหวี่ยงตัวนี้ ขณะที่สภาพคล่องหุ้นถือว่าดีจึงเป็นหุ้นมีเสน่ห์ตัวหนึ่งของรอบตลาด trading แบบนี้  ประกอบการ Book value 1.94 บาท สูงกว่าราคากระดานถ้าประเมินให้ 1.2 เท่าราคาหุ้นควรจะวิ่งไปได้ 2.30 บาทอีกครั้งหนึ่ง
กราฟ NCH กลับมาเคลื่อนตัวในแนว minor up trend อีกครั้งหนึ่ง โดยมีกรอบแนวต้านแรกที่ 2.0 บาทจากนี้ไป และมี RSI สนับสนุนการเกิดสัญญาณซื้อนี้ คาดว่าราคาจะค่อยๆ ปรับตัวขึ้นต่อไป หากอ่านแนวนี้ด้านบนจะโล่งถึง 2.30 บาท  แนะนำเก็งกำไร